Zdravo!
Mili Bože.
-Ove najviše volim. -S crème brûléeom.
-Tako je. -Mogu li je kušati?
Naravno.
Sviđa mi se hrskavost na vrhu. Što je ovo ovdje?
To je krema od vanilije.
-Sami radimo kremu. -Sad bih vam razbio staklo.
Jeste li jeli ove?
Da! Popravio si mi dan.
Pojedi ovu, ja ću uzeti s čokoladom.
Jako dobro.
Zagrizao sam kroz kremu.
Sad je na redu „pita od blata”.
Kad je sin bio malen, došao bi do mene iz čista mira
i rekao, „Zdravo, pito od blata!
Zovem te pitom od blata jer si odvratan.”
Sretan gladan čovjek
Putuje diljem mora i kopna
Pokušava razumjeti
Umjetnost tjestenine Svinjetine, piletine i janjetine
Dovest će se k tebi
Doletjet će k tebi
Pjevat će za tebe
I plesat će za tebe
Smijat će se s tobom
I plakati za tobom
A zauzvrat samo jedno traži
Nahranite ga, nahranite…
Nahranite
Nahranite Phila, molim
Smjesta ga nahranite
NAHRANITE PHILA, MOLIM ŠKOTSKA
U Edinburghu sam prvi put bio prije deset godina.
Samo na nekoliko dana.
Na odmoru s prijateljima.
Bio je divan jer je obilovao poviješću.
Zaljubio sam se u kamenom popločene ulice,
u brdašca i bujno zelenilo.
Dvorce i mračne zgrade pod katkad sumornim nebom.
Podsjeća na neko davno vrijeme i mjesto.
I sad sam se vratio!
Škotska je, dakako, divna kao uvijek.
Ono što će vas iznenaditi jest hrana.
Hrana koju možda niste ovdje očekivali.
Ali ovaj posjet želim započeti
tradicionalnim obilnim škotskim objedom.
Uputili smo se u Leith, dio grada na sjeveru Edinburgha,
na pravi doručak u gastropubu Roseleaf.
U Roseleafu gostoljubivosti ne nedostaje.
Ovdje kao da ste dio obitelji.
Ovo je Tony Singh,
sjajan škotski kuhar i ugostitelj. Odrastao je u ovoj četvrti.
-Zdravo! -Kako ste?
Ovo je Tonyjev prijatelj Johnny, vlasnik paba.
Ovo su Kylie i Graham, voditelji.
A ovo je praktički inventar.
-Ti si vlasnik? -On je šef.
Ti si šef? Jednom će sve ovo biti tvoje!
-Kako se zoveš, prijatelju? -Sam.
Sam.
Zdravo, Same. Ja sam Phil!
Ovdje si rođen.
Iza ugla. Počeo sam kuhati sa 16 godina.
Prvo sam radio u pabu i shvatio
da su makaroni sa sirom i škotski doručak bili vrhunac gastronomije.
-Dva mala Cullen skinksa! -Stiže hrana. Što je to?
Gusta juha od dimljene ribe s porilukom i krumpirom.
Cullen skink je kremasta baza s krumpirom, porilukom i dimljenom ribom.
Ponovi to.
Cullen skink.
Cullen je ime mjesta.
Ne zvuči lijepo.
Ne.
Skink je stara škotska riječ za juhu.
Izvrsno je. Morate promijeniti ime.
Naša hrana je poput zagrljaja za trbuh. Ova juha je pravi primjer.
Koja je to riba?
-Dimljeni bakalar. -Da.
-Izvrsno je! -Jako dobro.
Ne mogu stati, ali čini se da moram.
Volim obilan doručak.
Ovaj bi mogao biti najobilniji dosad.
Pravi škotski.
Ovo je sretna hrana.
Deset namirnica za doručak.
Ovo su naše domaće kobasice, gljive, grah, slanina, jaje,
pogača od krumpira
i naravno, stornowayske krvavice i haggis.
Ovo je haggis, zloglasno škotsko nacionalno jelo.
Mješavina ovčjih jetrica i ostalih organa,
pomiješana sa zobenim pahuljicama, lukom i začinima
u ovčjem želucu.
Vjerovali ili ne, neočekivano ukusno.
Sad ćeš biti sit bar do kraja tjedna.
Ovo je kao pita-kruh. Što je to?
Pogača od krumpira.
Služi za umakanje po tanjuru.
Da vidimo!
-Stiže pastrva. -O, Bože!
Poput divnog dimljenog lososa.
-Slična je. -Ali to je pastrva.
I ja moram uzeti komadić.
Izvrsno je.
Jako dobro.
Lagani okus po dimu, sjajno.
Same, možemo li probati tvoje krumpiriće?
Baš si dobar dečko. Dođi k nama!
O, Same!
Izvrsni su.
Hvala, Same. Lijepo od tebe.
Prije 60 godina u pabovima se pilo.
-Nudili su čips i pokoju pitu. -Da.
Lijepo je vidjeti napredak.
Znaš što radiš.
Ugađamo trbusima od 2007.
Ne samo da ugađate trbusima, nego ih i stvarate.
Od nacionalnog jela do nacionalnog pića.
Dok smo snimali Svi vole Raymonda zaljubili smo se u škotski viski
i tijekom godina skupio sam pokoju bocu.
Više ga ne pijem toliko kao nekoć,
ali sad kad sam u Škotskoj…
Vrijeme je da opet počnem.
Jedna od glavnih turističkih atrakcija u Škotskoj
postoji nekoliko godina.
Zove se Johnny Walker Princes Street.
Ovo je Rob, voditelj.
A u Škotskoj su sa mnom
Monica i Lily!
Možda ste čuli za njih.
Danas je dan kad se vodi kćer na posao.
Jeste li već bili u Edinburghu?
Jednom, ali toliko smo pili da se ne sjećam.
Odmah je rekla ono što se ne smije reći.
Provest će nas kroz okuse,
a ja se veselim, jer mi je škotski viski omiljeni okus.
Da vidimo što voliš.
Prvo nas pitaju o hrani koju volimo.
Viski može biti zastrašujuća kategorija
i postoji čitav niz različitih okusa.
Da vidimo.
Ti si tropski okus.
Izvoli.
A zatim ljubazna Naomi
u svom robotu napravi pića
od viskija i aroma temeljenih na našim profilima.
Dobit ćete personalizirani viski.
Ovo bi bio zgodan rođendanski poklon!
Reći ćemo, „Slàinte mhath”.
To je na galskom „Živjeli”.
Kušamo međusobno.
Predobro. Nevjerojatno točno. Jer ovaj mi je odličan.
-Ovaj mi nije dobar. -Nije ni meni.
Misle na osobu.
Kako bi razumjeli te okuse viskija,
gosti ih pomirišu kroz okusni balončić.
Jako zabavna tura.
Volim kušaonice na krovu.
Ima ih i Guinness Storehouse u Dublinu.
S nama je majstorica za okuse Emma Walker.
Nije u rodu s Johnniejem Walkerom, samo da znate.
Što je ovo?
Ovo je novi proizvod. Neuhvatljivi umami.
-Neuhvatljivi umami. -Da.
Razmišljali smo što umami znači.
To je element izvrsnosti u hrani.
Ovo je predobro!
Emma!
-Monica, stavi ovo u torbicu. -Sjajno je.
Znate li da je J. K. Rowling
napisala posljednje nastavke Harryja Pottera u Edinburghu?
Tako je.
Ovo je ulica Victoria.
Neki misle da je to bila inspiracija za Zakutnu ulicu.
Kao na filmskom setu.
Da.
Moj prijatelj, veliki producent Melvin Mar,
slučajno je u Škotskoj.
-Kakav dan! -Fenomenalno!
-Sviđa ti se Edinburgh. Prvi put si ovdje? -Prvi put.
Obići ćemo restorane u Grassmarketu
u ulici Victoria.
Prva postaja, Oink!
Ajme meni. Melvine!
Jesi li danas jeo svinjsko pečenje?
Nisam.
Što se tiče veličina, imamo piglet.
A zatim oink i grunter.
Može veliki s haggisom.
-Grunter s haggisom. -Nacionalno jelo Škotske.
Znam, volim ga.
Uz haggis preporučujem pikantniji umak.
-Može? -Da.
A sad na meso.
Ovo je vaš grunter.
Baš ste ljubazni. Hvala.
Vrlo dobro.
Jako je dobro.
S pikantnim umakom.
Da, haggis savršeno paše uz ljuti umak.
Sjajna si kuharica.
Izvrsno je.
Dobro je?
Trebate li još ubrusa?
-Desetak. -Izvolite.
Svakome.
-Puno hvala. -Nema na čemu.
A sad dalje.
Da, a natrag ćemo puzati.
U susjedstvu imaju sjajne sireve.
Ali nas zanima još jedna klasična škotska poslastica.
Ovdje možete pogledati pohana jaja.
Da vidimo.
Preporučujem svinjetinu i haggis, budući da ste u Škotskoj.
Ovo je sa svinjetinom i haggisom,
Podrijetlo pohanog jajeta je dvojbeno,
ali Fortnum & Mason iz Londona, koji prodaje moje omiljene kekse,
ih je proslavio.
To je tvrdo kuhano jaje omotano kobasicom, u ovom slučaju haggisom.
To je mješavina svinjetine i haggisa.
Inače ide samo svinjetina. Ova su zato posebna.
Želim vidjeti.
Ja dam prijateljima da probaju.
Ako prežive, onda i ja probam.
Izvolite.
Jedu se hladna?
Jedu se hladna. Super ih je ponijeti na piknik.
Možete ih nositi sa sobom.
Jako fino.
No ima još toga u ulici Victoria,
koja ima svoje mitove i legende iz doba prije Hogwartsa.
Upravo sam čuo za ovo. Ovo je kafić Maggie Dickson's.
Nazvan je po ženi osuđenoj na smrt zbog ubojstva početkom 18. stoljeća.
Navodno su je objesili i položili u lijes.
A onda su začuli kucanje iz lijesa.
Očito nisu uspjeli.
Prema zakonu, nitko ne može dvaput visjeti za isti zločin.
Pa je poživjela još 44 godine, a ovo je bio njezin pab.
Pijmo dalje, Maggie.
-Čovječe! -Vidi ovo!
-To je pravi dvorac. -Divan je.
Izgleda kao Hogwarts.
Mislim da će 900-godišnji dvorac još bolje izgledati uz desert.
Ovo je Mary's Milk Bar. Hej!
Pun je prekrasnih žena! Zdravo!
Ovo je Melvinova obitelj, Wen Yee i Penny.
Ispostavilo se da svi volimo sladoled.
Tko bi rekao?
-Otkad poslujete? -Ovaj tjedan točno deset godina.
-Čestitam! -Čestitam!
Sretna godišnjica
Sretna godišnjica!
Hvala.
Vidio sam nešto na jelovniku.
-Špageti-voćni kup. -Špageti, da!
To je mliječni sladoled.
S okruglicama od trešanja, tostiranim krušnim mrvicama,
ribanom bijelom čokoladom i malo soli.
-Da, molim te! -Dobro.
Sad nas mrze oni u dugom redu na ulazu.
-Ovo je baš za mene! -O, Bože!
-Molim žličice da i drugi kušaju. -Nisam to očekivala.
Nisam ni htio, ali na televiziji sam.
-Probaj. -Idemo van?
-'Đenja! -Ajmo, ljudi!
Doviđenja!
I ravno pod autobus.
Nema boljeg od ovoga… Bum!
Izvrsno je.
„Mesne okruglice” od trešnje.
Fino?
Penny, drago mi je što si ovdje.
Želiš li trešnju? Voliš li ih?
-Uzmi trešnju. -Izgleda predobro.
Ti si svoje već pojela?
Da. Gle ti njega!
Baš mi je drago što ja još imam.
Znaš li što sad želim?
Što?
Sad idemo na zapad Škotske.
Od Edinburgha do Glasgowa ima sat vremena vožnje.
Nedavno sam bio u Glasgowu na promociji knjige.
Bilo je zabavno. Ima mjesta za šetnju i odličnih restorana.
Ovo je velegrad u odnosu na Edinburgh, ali ima svoju draž.
Jest ćemo nešto što ne očekujete u Škotskoj.
Malezijska jela u Ga Ga Kitchenu.
-Zdravo. -Zdravo.
Ovo je Julia Bryce,
kulinarska kritičarka, među vodećima u Glasgowu.
Julia piše o dobroj hrani u ovom gradu,
a Ga Ga je na vrhu njezina popisa.
Pozvala me ovamo na ručak.
Nedavno si proglašena gastro-kritičarom godine.
Da, prije dvije godine.
-Čestitam. Živjela! -Živjeli!
-Sláinte, mi ovdje kažemo. -Sláinte.
-Što to piješ? -Jako dobro.
Navikao sam na sitna predjela za početak,
male zalogaje.
Evo zalogajčića.
Zdravo!
Mislio sam da ćemo početi s nečim sitnim…
Mislim da će ti se svidjeti.
Želimo doživjeti tvoju dramatičnost.
Drago mi je, Phile. Ja sam Julie.
Ovo je lijepa kuharica i vlasnica Ga Ga Kitchena, Julie Lin.
Zvali su me iz ribarnice
i pitali želim li jastoga od kilograma.
Ti si se najavio pa sam znala kome ću ga poslužiti.
Nevjerojatno!
-Dobar tek. -Izgleda sjajno. Hvala.
Navali. Morat ćeš zaprljati ruke.
Ovo je…
Navali! Ogroman je!
Mogao bi biti jako ljut.
Živjeli!
Jako je mekan za ovoliko čudovište. I ljut je!
Blago ljut? Ili baš onako?
To je sigurno malezijski štih.
Svakako, jer škotski sigurno nije.
Promijenite očekivanja kad idete u Ga Ga Kitchen, jer bum!
Da. Jako ljuto.
Želiš li još ili ćeš ostaviti mjesta?
-Rado ću ostaviti mjesta. -Ako se slažeš…
Podijelit ću bogatstvo.
Naravno, nećemo biti nepristojni.
-Brzo ću. -Podijeli i pokaži da se brineš.
Oprostite.Ja sam Phil, sjedim ondje.
-Volite li ljuto? -Naravno!
-To je posao za Charlieja. -Za Charlieja?
Charlie, ti si sretni dobitnik u emisiji Nahranite Charlieja, molim!
Svakako ću to pojesti.
-Hvala! -Dobar tek! Bilo mi je drago.
Evo mene opet.
Jastog je bio izvrstan,
ali ogroman pa sam ga podijelio s onim stolom.
Htjet će da se vratiš.
Voliš dijeliti, sjajno. Ovdje imam curry od ovčetine.
-Curry od ovčetine! -Od škotske ovčetine.
A imamo i nasi goreng.
Odakle ovaj stil kuhanja?
Mama mi je iz Malezije.
Naučila me sve što znam o kuhanju.
Pokušala sam ovamo donijeti njezine okuse.
Imamo razna autentična jela,
ali i jela sa škotskim štihom.
-Hoćeš nam se pridružiti? -Hoću.
Želiš li tanjur?
Nikad nisam jeo curry od ovčetine. Jeo sam ovčetinu.
Imamo škotsku ovčetinu koja se odlično spaja s ovim okusima.
Što je to?
Unutra je sušeni čili, bit će bome ljuto!
Opet ljuto.
Bome si dobro zaljutila onog jastoga.
Istina. Ako kuhaš ova jela, kuhaj kako treba.
U Škotskoj imamo nježne okuse,
ali ja želim ići u drugu krajnost.
Mama je došla na večeru, često nam dolazi.
-Jedu li? -Ondje je.
Zdravo!
Kad bi gosti otišli gladni, bila bi bijesna na mene.
Moramo se pobrinuti da svi odu siti.
Jeste li jeli jastoga?
Nismo imali tu poslasticu.
Da sam znao da ste tu, ne bi ga Charlie dobio.
Charlie, kakav je jastog?
A sad, ovčetina!
-Želimo da bude jako mekana. -Jako je fino.
I ljuto!
-Ovdje je sve sjajno. -Drago mi je.
Uključujući vas dvije.
-Dolazimo u paru. -Jako lijepo.
Ovo biste jeli za doručak ili užinu.
Ali ne treba miješati okuse.
Nisam neandertalac. Ja sam Rosenthalac.
A sad je na redu plemstvo.
Ovo je Shawarma King, kralj shawarme.
Ima li tko da ovo ne voli?
Može li usporeni prikaz?
Nisam očekivao sjajnu bliskoistočnu hranu u Škotskoj,
ali sve je moguće na ovom svijetu.
-Zdravo. -Ti si kralj shawarme?
Da. Tako je.
-Kako se zoveš? -Majed.
Drago mi je, prijatelju.
-Iz koje si zemlje? -Ja sam Kurd iz Sirije.
Kako si završio u Glasgowu?
To je prekrasan grad.
Samo zbog toga? To je dobar razlog.
Dragi, ljubazni ljudi.
Slažem se.
Ekipa je došla malo prije mene,
i svi su oduševljeni miješanom shawarmom.
Sjajno.
-Mogu li je dobiti? -Naravno.
Sa svim dodacima.
-S piletinom i janjetinom? -Da!
Kušaj i reci nam je li ti dobra.
Reći ću ti je li dobra.
Ne vidim od pulta.
Morat ću gledati na televiziji.
Protrljat će je.
Pokupi masnoću s mesa
i zapeče je u tavici.
Seykhl.
Ovo će biti dobro.
Spremna je.
-To! Je li to umak od češnjaka? -Da.
Obožavam ga. Kako se zove taj umak?
Majoneza s češnjakom.
Naravno.
Evo ti ubrus.
Misliš da mi treba?
Sad mi reci jesam li kralj.
Živio kralj.
-Tako sočno, hrskavo, prekrasnog okusa. -Da.
Može još malo umaka s češnjakom?
Zakon!
Bio sam posvuda.
Bio sam na mjestima koja poslužuju shawarmu.
Ovo je…
Prozvat ću je…
najboljom shawarmom koju sam jeo. Da.
U Glasgowu u Škotskoj.
Možda sam to već koji put izjavio,
ali ovu radi kraljevska obitelj.
Još češnjaka?
To ćemo ponoviti. Možda više puta.
Bez kamera. To nećete vidjeti.
A sad nešto što me nikad nije zanimalo. Golf.
Škotska je zapravo kolijevka golfa,
stoga, kad si u Rimu…
Jedno od najveličanstvenijih mjesta na svijetu za bilo što.
Dobro došli na Archerfield Links.
Bit će nas četvero, a to ću biti ja
i troje dražesnih članova kluba.
Ovo su Dorothy, Gordon i Nikki.
Ti si Nikki? Zamolit ću dame da se pokušaju obuzdati,
jer se osjećam vrlo seksi.
Posebno si seksi s tom kapom.
-Dorothy! -Uvjeravam te.
Nećete vjerovati, ali nikad nisam zamahnuo palicom.
Nikad nisam igrao, nisam imao poduku.
Zato se nadam da imate strpljenja.
Bez brige.
-Mogu li ja voziti? -Možeš voziti.
Znam voziti, kad već ne znam igrati.
Ovo je zabavno.
Ajme, vidi ovo! Predivno.
Predivno mjesto.
-Eto nas. -Počnimo.
Gledaj i uči, Dorothy.
Gledam i naučit ću!
Već mi se smiju.
Ovo su osnove.
-Dobro zvuči kad ti to radiš. -Ne.
I ti to možeš.
To je to. Samo zamahuj.
Kao da uređujem okućnicu.
Prava si faca!
Ti bi tako trebao.
Evo ga. Prvi put ću udariti lopticu na golfskom terenu.
Svaka čast!
Prava si faca!
Bravo.
Samo kažem.
-Bilo je fantastično. -Ovo mi je najbolji dan u životu.
-Idemo na iduću. -Idemo do loptice.
Sjajan udarac!
Doista jest. Razvalio je.
Phile! Kvragu! U rupi si.
U pijesku si, to će biti malo drukčiji udarac.
A da pokušam s grabljama?
Je li bilo dobro?
Čovječe…
-Prati lopticu! -I ne vidim je!
Snažno je udari.
Na travi sam!
Svaka čast!
Ovo znam. To je mini golf.
-Malčice prejako. -Malo prežestoko.
O, Bože!
Nisi faca, Phile, nipošto.
Smilovali su mi se i dali mi drugu priliku.
Prava si faca!
Bravo!
-Možemo li sad jesti? -Možemo.
Vratili smo se u Edinburgh.
Budući da smo okruženi vodom,
tko je za ribu?
Vrlo popularno mjesto uz vodu je riblja tržnica.
Sa mnom je poseban gost.
Zdravo!
Kako ste?
-Drago mi je. -Roy.
-Ray. -Drago mi je.
Roy i Ray.
-Dakle, ovo je riblja tržnica. -Da.
Što je ovdje dobro?
Znam što ću naručiti.
Uzet ćemo ribu i krumpiriće.
-Ja to želim. -To želiš?
Možda da ne bude sve prženo.
Uzet ćemo pola prženih jela i pola ostalih.
-Brine se za mene. -Da.
To nam treba.
Napravit ćemo tako.
Nema problema.
-Jedva čekam. -Ray i Roy!
Ray i Roy!
Znaš li izgovoriti „Edinburgh”?
Edinburgh.
Kao da ti je hladno.
-Izgovori kako treba! -Pa jesam! Upravo!
Evo Raya! Čovječe!
-Za cijelu vojsku. -Škampi na žaru s maslacem s češnjakom.
-Ma daj! -Riba s krumpirićima.
-Predivno! -Hrskava kliješta raka.
Mili bože!
Dagnje u temeljcu od bijelog vina i češnjaka.
Bit ćemo snažni.
Dobro.
Hladni jastog sa žara.
Bože!
Nadam se da ćete uživati.
Volio bih čuti kako vam se svidjelo.
Evo, ovako…
-Uživajte! -Hvala.
Hrskava kliješta raka.
O, Bože!
-Znao sam da je dobro. -Znaš što bi bilo još bolje?
Da dam Richardu?
Daj mi jedan.
O, striče.
Vidiš kako se uvuče u emisiju?
Znaš što? Emisija je bolja kad je on u njoj. To je dobro.
Nemoj mu držati stranu!
Katkad se moraš pobuniti protiv oca.
To mi se ne sviđa. U redu, čekaj.
-Pogledaj ovog škampa. -Da, na žaru.
S maslacem od češnjaka.
-O, Bože mili. -Da?
-Sladak je, savršen. -Sladak je i besplatan.
-Može riba i krumpirići? -Ovo je bakalar, zar ne?
Bože!
-Fino je. -Nisi uvijek voljela ribu.
Ne, ali ti imaš pravilo.
Kažeš da treba jednom probati.
Probala sam i sad je volim.
Reklamiraš našu knjigu.
Reci ljudima o čemu se radi.
Napisali smo knjigu. Zove se Samo kušaj.
Govori o tome kako si me nekoć tjerao da probam hranu.
Jer sam bila izbirljiva. Mnogi su izbirljivi.
A vidi sad.
-Pogledaj me. -Poput životinje.
Ovo je predobro. Najbolja riba s krumpirićima u životu.
Gle kako je sunčano u Škotskoj.
Ljeto u Škotskoj. Vrlo lijepo.
Znaš što slijedi?
Gospodin jastog.
To se zove život!
O, Lily.
Da?
-Daj to meni, tebi neće biti fino. -Neću.
Može li bolje od ovoga? Družiš se s kćeri.
Jedete ribu s krumpirićima, škampe i jastoga?
S pogledom na more.
U Škotskoj? Ma daj.
Slažem se. Super!
A sad nešto predobro.
Monica i ja volimo dobročinitelje koji imaju dobru hranu.
Social Bite je kafić
koji donira hranu i piće beskućnicima i zapošljava ih.
-Čovječe! -Čujem da voliš kolače.
-Da? Tko ti je rekao? -Ptičica.
Sastajemo se s direktoricom Social Bitea
Mel Swan.
Ovo je Colin Childs, bivši beskućnik,
sada sjajni slastičar.
Colin je bio jedan od naših prvih zaposlenika.
Živio si na ulici sa psićem?
I bivši ovisnik.
Tri godine, da.
Onda sam saznao za ovo mjesto i dobio posao.
-A sad si… -A sad je pravi majstor.
Naša velika misija jest iskorijeniti beskućništvo…
-Znači, ništa veliko? -Ništa veliko.
Koliko je taj problem ozbiljan u Škotskoj?
Prilično je ozbiljan.
Ali hrana je čaroban način komunikacije s ljudima
i pokreće razgovore.
Dođete, dobijete kavu, sendvič ili makarone sa sirom,
a mi ćemo vam početi pomagati.
Sviđa mi se da se tu sastaju ljudi
koji se inače ne bi imali priliku sresti.
Naučila sam da otuda dolazi empatija.
Da. Izvrsno je.
Čiji je to recept?
Moje bake.
-Stvarno? -Nije.
Moj otac bi rekao, „Samo reci, to je lijepo.”
Colin je ustao u pet ujutro da ih ispeče.
Fenomenalni su.
-Dobri su, zar ne? -Jako dobri.
Obuka zlata vrijedi.
-Ti si dokaz da djeluje. -Definitivno.
Drago mi je ne samo što si prebrodio nedaće,
nego da znaš ispeći ovakve kekse!
Život je prekratak za koma kolače.
To je dobar natpis za majicu.
-Život je prekratak za koma kolače. -Ali tako je.
Ako želite donirati Social Biteu, posjetite ovu stranicu.
Mnogi, pogotovo liječnici i ljudi iz osiguranja,
reći će vam da nikako ne sjedate u helikopter.
Što radim danas, Richarde?
Dovoljno je visoko.
Samo me jedna stvar može navesti da ovako riskiram život.
Još malo škotskog viskija na izvoru.
Idemo na otok gdje se rađa posebna sorta.
Upravo smo prešli 1000 metara.
Bilo je to, rekao bih, dobrih 15, 20 minuta
čiste bjeline svuda oko nas.
Ne vidim ništa, ni dolje ni gore, ne vidim svjetlost niotkuda.
Nalazim se u… kišnom oblaku.
Nisam baš lud za ovime.
Glupi Richard.
Jesu li svi zadovoljni? Da?
Ali kad se oblaci raziđu, nalazimo se u zemlji iz bajke.
Je li ovo terminal?
Treba mi zahod.
Ovo je otok Skye.
Jedan od najvećih otoka zapadnog visočja,
Skye se piše S-K-Y-E i star je.
Prvo poznato naselje datira iz sedmog tisućljeća prije Krista.
To je mjesto ukorijenjeno u psihu Škotske,
poznato po liticama, dubokim bistrim jezerima,
ovim ljepotanima
i maglovitim planinama.
Pravo je čudo da su se oblaci uopće razišli,
budući da ovdje kiša pada 90 % vremena.
No moramo upamtiti
da je današnja kiša sutrašnji viski.
Ovo je Talisker i naučit ćemo
kako nastaje jedna od najboljih stvari na svijetu.
To će mi objasniti Ryan, stručnjak za škotski viski u Taliskeru.
Što piše na ovom natpisu?
To je prostorija za gnječenje.
Ne znam galski jezik…
Ne mogu, ne govorim galski.
Izgovorio si to puno bolje nego što bih ja.
U prostoriji zagonetnog imena započinje čarolija viskija.
Evo nas. Udahni.
Već dobro miriše!
Ovo je naša gnječilica.
Osam tona mljevenog slada
miješa se s 26 000 litara vode iz izvora iza destilerije.
Zatim se voda iscijedi, ta voda sadrži šećer
koji pretvaramo u alkohol.
Bio sam u vinarijama npr. u Napi.
Svi znamo da je vino sok od grožđa.
Ali škotski viski je voda
koja je bila s ječmom i sladom
pa ih je upila.
Gotovo poput bademovog mlijeka, samo puno bolje.
To je gusta, slatka tekućina, sladovina.
Kakva je okusa? Da vidimo.
Sladovini se zatim dodaje kvasac,
i nastaje nešto nalik na jako, dimljeno pivo.
To se pretače u goleme bakrene kotlove,
iskuhava i destilira, i eto škotskog viskija,
a Škoti ga zovu samo viski.
Destilerije vjeruju da jedinstveni oblici kotlova
daju jedinstven okus viskiju.
-Stvarno? -Da.
Kad para dotakne bakar,
pretvara se u tekućinu.
To zovemo refluks.
Kao kad ja pojedem ljutu hranu.
-Kamo me sad vodiš? -Sad idemo na kušanje.
Napokon.
Evo ga.
-Gusarska soba s blagom. -Da.
Uzbuđen sam. Koliko je ovaj malac star?
Deset godina, u travnju je napunio deset.
Sretan rođendan!
Ovo je kradljivac viskija.
To sam ja!
Njime ćeš izvući viski iz bačve.
Kako se zove ova rupa?
Nazvat ćemo je izlaznom rupom.
Pokušat ću.
-Je li dobro? -Jako dobro.
Sad radim ovdje.
Osjećat će se dim, voće, papar.
Također će biti jak.
Dobro.
-Sláinte. -Sláinte.
Da, osjeti se dim.
Kod viskija volim,
i zato sam želio doći ovamo,
to što ima okus po mjestu proizvodnje, a sad sam na tom mjestu.
Da.
Sad želim isprobati velikog dečka.
-Dobro… -To je ovaj.
Nisam mislio da ću ovo reći, ali oslobodi izlaznu rupu.
Malo je tamniji.
-Pogledaj boju. -Divotica!
Koliko je njemu?
-Otprilike 18, 19 godina. -To je to.
-Tako dobro miriše, odličnog je okusa. -Potpuno drukčije.
Zaključaj vrata.
To je jedan način ispijanja viskija.
Ryan me predao kolegi Barryju.
On me vodi na sjajno mjesto pod nazivom Oyster Shed.
Ja prvo posrčem malo marinade.
Dobro.
I marinadu zamijenim viskijem.
-Stvarno? Unutra? -Da, samo daj.
Koliko… Puno si nalio.
-Što kažeš? -Sviđa mi se ova kombinacija.
Ovo je fantastično.
To je savršen spoj, nikad to ne bih pomislio.
Ali ne može stalno biti samo viski.
-Stiže vrući dimljeni losos. -Hvala, prijatelju.
Vidi ovo.
-Posebno je, zar ne? -To se traži.
Za Škotsku i škotskog dimljenog lososa.
To je možda najbolji komad lososa na svijetu.
Kamenica je upravo štucnula. Dobro.
Hej, Phile! Kako si?
Zdravo, Paula! Želimo te u vodoravnom položaju.
Ne mislim ništa nepristojno.
Želiš da razgovaramo dok radim plank?
Je li sad bolje?
Još malo udesno.
Reći ću ti nešto o sebi. Ja ne naginjem udesno.
Nisam se mogao sjetiti…
Imam osjećaj da te odavno poznajem,
ali ne sjećam se kako smo se upoznali.
Upoznali smo se u tvojoj kući.
-Pa tko… -Iznenađena sam.
Možda si potisnuo to sjećanje jer si bio u krevetu,
a ja sam…
Ne znam je li ovo prikladno. Ulazila sam kroz prozor i…
Da, tako smo se upoznali.
Paula, moram spomenuti da imaš podcast.
Reci nam kako se zove.
Nitko ne sluša Paulu Poundstone.
Voliš čitati činjenice na koje naiđeš.
-Da! -A ova me pogodila.
Ljudi koji se smiješe i pozdravljaju strance
po prirodi su sretniji.
Ali žive kraće jer mnoge od njih ubiju.
Znaš…
Gdje ima svjetla, ima i sjene.
Ne to je istina.
Savršeno. A sad je vrijeme za vic za Maxa.
-Imaš li vic? -Dobro.
-Kradem vic… -Sve pet!
…Moreyja Amsterdama,
sjajnog Moreyja, Buddyja Sorrella.
To bi mu se sviđalo. Savršeno.
Tip nazove odvjetnički ured
koji se zove Schwartz, Schwartz, Schwartz i Schwartz.
Javi se čovjek i kaže, „Schwartz, Schwartz, Schwartz i Schwartz!”
Tip će, „Molim gospodina Schwartza.”
Ovaj odgovori, „Na ručku je.”
„Mogu li onda razgovarati s g. Schwartzom?”
„Na sastanku je. Žao mi je.”
Tip će, „Je li možda g. Schwartz dostupan?”
Onaj odgovara, „Znate što? On je bolestan.
Mogu mu ostaviti poruku.”
Tip kaže, „Ma ne treba.
Mogu li dobiti g. Schwartza?”
A ovaj će, „Pri aparatu!”
Bila je to Paula Poundstone!
Idem sad k tvojoj kući. Čekat ću te.
U Glasgowu je prekrasno vrijeme, a mi se nalazimo s novom prijateljicom.
Možda znate lijepu glumicu Kelly Macdonald,
ne samo iz Harryja Pottera, nego i iz Trainspottinga.
Iz Carstva poroka.
Dala je glas djevojčici u filmu Merida hrabra,
Pixarovom crtiću o Škotskoj.
Pozvala me u kafić na uglu, Sunny Acre.
Ovo je Mary, vlasnica kafića.
Vi ste vlasnica?
Kelly kaže da joj je ovo omiljeni kafić.
-Da. -Hvala, Kelly.
Rijetko izlazim iz kuće. Kad izađem, dođem ovamo.
Jutros sam pojela samo pahuljice, čuvala sam se.
-Znači, želiš jesti? -Da.
-Bit ćeš vrlo sretna. -Stvarno?
Nemam elastične hlače, ali potrudit ću se.
Izvolite. Salata od tikvica s mozzarellom.
Ovo je foccacia s breskvom.
Je li to kruška? Aha, breskva!
I skuša s rižom.
-Moje omiljeno jelo. -To? Počnimo s tim.
Ovako?
Ne znam, ti ćeš to vjerojatno bolje.
Rekli su da jedem poput Golluma iz Gospodara prstenova.
-Gollum jede sirovu ribu. -Veselim se tome!
Možete izbaciti dijelove gdje žvačem.
Jedi!
Zajedno ćemo.
Dobar tek!
-To je bilo dobro. -Da.
Osjetila sam ga na nosu, ali…
Ovo neće stati u jedan zalogaj, veliko je.
-Izgleda kao kolač. -Da. Jede li se kolač ovako?
Jako dobro.
Ovdje imamo veliku obožavateljicu Harryja Pottera.
Čula sam.
-Jesi li je upoznala? -Pozdravile smo se.
Emily, dođi malo.
Zdravo.
-Ovo je Kelly. -Drago mi je.
-Jako mi je drago. -Veliko mi je zadovoljstvo.
A glumila je…
Helenu Ravenclaw.
Ispalila je to k'o iz topa.
Ja sam zaboravila da sam ondje glumila.
Čak nisam… Već su snimili većinu kadrova.
Svi su otišli, ostala sam samo ja
s kartonskim Danielom Radcliffeom.
S kartonskim likom?
Vjerojatno je bio na odmoru. I ja bih to učinila.
Richard bi radije radio sa mnom od kartona.
Bilo bi puno lakše!
Preuzeo je moju kameru.
-Hvala, Emily. -Hvala tebi.
-Razgovarat ćemo poslije. -Dobro.
Gdje smo ono stali?
Izvolite.
-Ovo su odabrani deserti. -Odabrani?
Koliko ih napravite svaki dan?
-Puno ih napravimo. -Slažem se.
Uzet ću malo keksa s komadićima čokolade.
Baš je dobar.
-Da ja odem? -Ako nemaš ništa protiv.
O, moj Bože! Poput tuče koja ljeti pada u Škotskoj.
Izvrstan je. Ali kušat ću ovaj čokoladni.
Iznutra je jako mekan.
Mary!
Ovo izgleda kao torta od mrkve.
-Sa šlagom? -Da.
-Poznaješ li ovog tipa? -Ne.
-Sad ćemo se upoznati. -Drago mi je što sam vas upoznao.
Jesi li dobro?
Držiš korak sa mnom, s profesionalcem.
Zdravo!
Ovo je moj brat David!
Brate!
Što se događa?
Znam. Ovo je moj pas Elsie. Hej!
To je tvoj pas? Zdravo, Elsie!
-Ovo je Phil. -Već smo se rukovali.
Baš mi je drago.
David šeće hrpu pasa.
Za tvoje muke.
Divno.
-Uzmi sve. -Moj brat nikad ništa nije odbio.
-Dobar, jel'da? -Sjajan.
Volim tortu od mrkve.
Ljudi koje sam upoznao u Škotskoj vrlo su dragi.
Za Sama!
Vrlo gostoljubivi.
Dorothy.
Kao da si prihvaćen.
A kad vidite fizičku ljepotu ovog mjesta,
bilo da se vozite iznad, u helikopteru,
ili hodate ulicom,
to čini dobro i vašoj duši.
Moraš pojesti još jedan zalogaj.
Trebam li to zagristi?
Budi Gollum.
Phile, evo ti Gollum.
Umjesto mene, trebali biste putovati vi.
To želim. Širite dobro po svijetu.
To je vrlo važno, osobito danas.
A ono što dobijete, neprocjenjivo je.
Promijenit će vam se pogled na život.
Kamo god odete, vratit ćete se malo drukčiji.
Prijevod titlova: Sanja Vakula